- Tsongolo
- <
- 6
- >

6
Nzibudulu yi dikolo di theti : kinuani kingolo
1 Bosi ndimona Muana dimemi ; bu kazibula dikolo di theti mu tsambudi di makolo ayi ndiwa vangu kimosi mu bivangu biya bi moyo kituba mu mbembo yidi banga dumu :
—Yiza.
2 Buna ndimona ayi tala phunda yi phembi ; mutu wuvuanda va mbata phunda beni wuba ayi mbasa, bamvana budu ki kipfumu. Buna wuyenda mu nunga mu diambu kanunga.
Nzibudulu yi dikolo dinzole : mvita
3 Bu kazibula dikolo di nzole, buna ndiwa vangu kimmuadi ki moyo kituba :
—Yiza.
4 Buna phunda yinkaka yitotuka, yiba yi mbuaki ; buaka kuandi kuba banga ku mbazu. Mutu wuvuanda va mbata phunda beni wutambula lulendo lu botula ndembama va ntoto ayi bamvana sabala muingi batu bavondasana bawu na bawu.
Nzibudulu yi dikolo di ntatu : kanda ki nzala
5 Bu kazibula dikolo di ntatu, buna ndiwa vangu kintatu ki moyo kituba :
—Yiza.
Buna ndimona, tala phunda yi ndombi. Mutu wuvuanda va mbataphunda beni wuba ayi basikilo va koko. 6 Ndibuela wa mbembo yimosi yitotukila va khatitsika bivangu biya bi moyo yituba :
—Tezo kimosi ki ble* 6.6 ble : kidi kunusu kidi banga masangu ; mu kiawu beti vangila falina. mu denali† 6.6 denali : widi mfutu wu lumbu kimvimba wu kisadi mu ndima vinu. kimosi ayi bitezo bitatu bi olige mu denali kimosi vayi kadi bivisa mafuta ayi vinu.
Nzibudulu yi dikolo di nya : lufua
7 Bu kazibula dikolo di nya, ndiwa mbembo yi vangu ki nya yituba :
—Yiza.
8 Buna ndimona, tala phunda yidi fufulu banga nlangu tsaka. Dizina di mutu wowo wuvuanda vana mbata phunda beni diba “lufua” ayi tsi yi bafua yiba kunlandakana. Baba vana lulendo, mu ndambu yimosi mu zindambu ziya zi ntoto, lu vondila mu sabala, mu kanda ki nzala, mu lufua, mu bibulu binsitu bidi va ntoto.
Nzibudulu yi dikolo di ntanu : tsongolo yi batu bavondo
9 Bu kazibula dikolo di ntanu, buna ndimona ku tsi ntala‡ 6.9 ntala : voti diziku, buangu kintambukulungu makaba. miela mi batu bobo bavondo mu diambu di mambu ma Nzambi ayi mu diambu di kimbangi kioki batelama. 10 Miela beni miyamikina mu mbembo yingolo :
—A nlongi, ngeyo wunlongo ayi wukiedika, nate thangu mbi wela zingila mu sambisa ayi mu vutula landi mu menga meto kuidi bawu bamvuandanga va ntoto e ?
11 Wumosi-wumosi wutambula lobi yimula yiphembi ayi babakamba bavunda fioti diaka nate thalu yinduka yi bakundi bawu ba kisalu ayi bakhomba ziawu, bobo bafueti vondo banga bawu.
Nzibudulu yi dikolo di nsambanu : lumbu ki nganzi yi Nzambi
12 Bu kazibula dikolo di nsambanu ; buna ndimona ndikunu yinneni yi ntoto yiba, thangu yikituka yi ndombi banga nledi wu ndombi, ngondi yoso yikituka mbuaki banga menga. 13 Zimbuetete zi diyilu zidoduka va ntoto banga nti wu figi weti dodisa makundi mandi makambu yela bu wunikunu kuidi phemo yingolo. 14 Diyilu dizimbala banga buku yilembo zingu, ayi, miongo mioso ayi bisanga bioso bibotolo mu bibuangu biawu. 15 Mintinu mi ntoto, batu ba luvalu, bapfumu zi masodi, zimvuama ayi batu bangolo, bavika boso, batu boso badi mu kiphuanza bayenda suama mu minsuku minneni ayi mu zithadi zidi mu miongo. 16 Batuba kuidi miongo ayi kuidi matadi :
—Bika lutubuila ayi lutusueka va ntuala zizi ki mutu wowo vuendi va kundu ki kipfumu ayi va ntuala nganzi yi muana dimemi ; 17 bila lumbu kinneni ki nganzi andi kizidi. Ayi nani wulenda vuka e ?

- Tsongolo
- <
- 6
- >

*6:6 6.6 ble : kidi kunusu kidi banga masangu ; mu kiawu beti vangila falina.

†6:6 6.6 denali : widi mfutu wu lumbu kimvimba wu kisadi mu ndima vinu.

‡6:9 6.9 ntala : voti diziku, buangu kintambukulungu makaba.

Frequently Asked Questions The World English Bible is in the Public Domain. You may copy and share it freely. Downloads Please report any typos you find. Donations

© 2002 Biblica